แรงซื้อ “โรงกลั่น” ประคอง SET ปิดบวก 3 จุด
SET ปิดบวก 3 จุด รับแรงหนุน “โรงกลั่น” หลังงบ Q2 ออกมาดี แนวโน้มพรุ่งนี้ไซด์เวย์ ให้กรอบการเคลื่อนไหวที่ 1,615-1,630 จุด
SET ปิดบวก 3 จุด รับแรงหนุน “โรงกลั่น” หลังงบ Q2 ออกมาดี แนวโน้มพรุ่งนี้ไซด์เวย์ ให้กรอบการเคลื่อนไหวที่ 1,615-1,630 จุด
15 ส.ค. 2565

โดยนักวิเคราะห์ กล่าวว่า ดัชนีตลาดหุ้นไทยวันนี้แกว่งตัวอยู่ในกรอบแคบๆ โดยตลาดหุ้นในภูมิภาคได้รับแรงกดดันจากการที่จีนเปิดเผยข้อมูลเศรษฐกิจที่อ่อนแอทั้งยอดค้าปลีกและการผลิตภาคอุตสาหกรรมเดือน ก.ค.ออกมาต่ำกว่านักวิเคราะห์คาด แต่อย่างไรก็ตาม ยังมีแรงซื้อเข้ามาในกลุ่มโรงกลั่นช่วยประคองไว้ในระดับหนึ่งหลังจากผลประกอบการไตรมาส 2/65 ออกมาได้ค่อนข้างดี ส่งผลให้ดัชนียังสามารถทรงตัวได้
ทั้งนี้ ยังต้องติดตามตัวเลขเศรษฐกิจของสหรัฐที่จะออกมาในสัปดาห์นี้ ทั้งการผลิตภาคอุตสาหกรรม ยอดค้าปลีก ยอดขายบ้านมือสองเดือนก.ค. และรายงานการประชุมธนาคารกลางสหรัฐ (เฟด) ที่มีขึ้นเมื่อวันที่ 26-27 ก.ค.65 ที่ผ่านมา
สำหรับแนวโน้มวันพรุ่งนี้คาด ตลาดฯน่าจะแกว่งไซต์เวย์ในกรอบ เนื่องจากไร้ปัจจัยบวกใหม่ๆเข้ามาหนุน โดยให้กรอบการเคลื่อนไหวที่ 1,615-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 4,447.32 ล้านบาท ปิดที่ 151.50 บาท เพิ่มขึ้น 2.50 บาท
BDMS มูลค่าการซื้อขาย 3,054.24 ล้านบาท ปิดที่ 27.75 บาท ลดลง 0.50 บาท
CPALL มูลค่าการซื้อขาย 2,873.25 ล้านบาท ปิดที่ 59.50 บาท ลดลง 0.50 บาท
SCB มูลค่าการซื้อขาย 2,381.33 ล้านบาท ปิดที่ 106.00 บาท เพิ่มขึ้น 1.00 บาท
TLI มูลค่าการซื้อขาย 1,769.05 ล้านบาท ปิดที่ 15.40 บาท เพิ่มขึ้น 0.50 บาท